รมว.คมนาคม ยกระดับการคัดกรองเจ้าหน้าที่ทุกสังกัดของคมนาคมและประชาชนทุกคนที่ใช้บริการ ต้องผ่านการตรวจวัดอุณหภูมิร่างกาย
รมว.คมนาคม ยกระดับการคัดกรองเจ้าหน้าที่ทุกสังกัดของคมนาคมและประชาชนทุกคนที่ใช้บริการ ต้องผ่านการตรวจวัดอุณหภูมิร่างกายนายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยว่า ได้สั่งการให้ผู้บริหาร ทุกหน่วยงานในสังกัดกระทรวงคมนาคม เพิ่มมาตรการคัดกรอง ใน กรณีที่มีประชาชน หรือผู้ปฏิบัติงานเข้า -ออก ในสถานที่ราชการ หรืออาคารสาธารณะ หรือยานพาหนะของแต่ละหน่วยงาน ตั้งแต่วันที่ 16 มีนาคมนี้เป็นต้นไป ให้ทุกกน่วยงานนำเครื่อง วัดอุณหภูมิร่างกาย ตรวจวัดไข้ก่อน อนุญาต ให้ประชาชน หรือเจ้าหน้าที่ เข้าไปในบริเวณต่างๆ หากพบผู้ที่มีอาการป่วย หรืออุณหภูมิร่างกาย เกินกว่า 37.5 องศาเซลเซียส ให้ประสานงานส่งตัวให้โรงพยาบาล กระทรวงสาธารณสุข ให้จัดเครื่องวัดอุณหภูมิและเจ้าหน้าที่ผู้รับผิดชอบให้เพียงพอเหมาะสม กับการปฎิบัติงานจนกว่าสถานการณ์การแพร่ระบาดของโรค covid - 19 จะคลี่คลาย พร้อมรายงานผลการปฎิบัติดังกล่าวให้กระทรวงคมนาคมทราบทุกวัน